ג'ירפות (להקה)

ג'ירפות היא להקת רוק ישראלית שהוקמה בשנת 1992 בתל אביב, על ידי גלעד כהנא ויאיר קז. בשנת 1999 יצא אלבום הבכורה של ההרכב, "משוחח עם כסא", ובסך הכול הוציאה הלהקה חמישה אלבומי אולפן. את הלהקה הקימו יאיר קז וגלעד כהנא בזמן שירותם הצבאי. שם הלהקה באותה תקופה היה "בת יפתח". לאחר שכתבו והלחינו שירים לאלבום באופן עצמאי החליטו לגנוז את כל השירים פרט ל"ג'ירפות". מאוחר יותר צירפו את רותם דרור אשר שירתה איתם על מנת להקליט את קולות הרקע לשיר "רמי מואשם באחזקת סמים קלים". כאשר החלו בהקלטת השיר "סטריאו" הבינו חברי הלהקה שעליהם להחליף את מכונת התופים במתופף וצירפו את דידי ארז שהיה חבר ילדות של קז ואף היה חבר איתו בלהקה קודמת. בהמשך צירפו את מקס גן-זך על גיטרות והחלו בחזרות אינטנסיביות. באותה תקופה הם הופיעו בשני ערבי חגיגות סגירת מועדון הסטנד-אפ האגדי "קאמל קומדי קלאב" המקורי של בן זיידל ושמואל וילוז'ני. אל החבורה הצטרף אמיר צורף שהיה חבר בלהקת ג'ינג'יות והאלבום הראשון של הלהקה יצא לדרך. בתקופה זו שונה שם הלהקה ל"חצי האי". לאחר סיום ההקלטות ולפני התחלת ההופעות החיות, הצטרף ללהקה ארז רוסו בתור גיטריסט ושם הלהקה שונה שוב - הפעם ל"ג'ירפות", על שם השיר היחיד ששרד מהאלבום הגנוז. לאחר הוצאת האלבום "משוחח עם כיסא" בשנת 1999, שכולל גם את הלהיטים "וואו" ו"יש לו בחורות כמו מים", יצאה הלהקה לסיבוב הופעות. בשנת 2001 פרש ארז מהלהקה והוחלף על ידי אסי ששון. במקביל, פתח כהנא בקריירת סולו, כתב לתקשורת והוציא ספרים. בשנת 2002 התאחדה מחדש הלהקה להופעה ב"ליל אהבה בצמח". לאורך העשור הראשון של המאה ה-21 הלהקה הרבתה להופיע וצברה קהל מעריצים שהלך וגדל, לא מעט בזכות קטעי קישור מאולתרים משעשעים שעוסקים לרוב בפרשנות ייחודית של הלהקה בכלל ושל גלעד כהנא בפרט לאירועים אקטואליים. ב־2006, שבע שנים לאחר יציאתו של האלבום הראשון, הוציאה הלהקה את אלבומה השני, "גג", שהתאפיין בטון רציני ורוקיסטי יותר, וזכה לביקורות משבחות. האלבום כלל את הלהיטים "גג", "לכת", ו"מהר מדי". בנובמבר 2008 הגיע "גג" למעמד אלבום זהב. במרץ 2008 הוציאה הלהקה את הסינגל "מונוגמיה". ביולי 2010 יצא אלבומה השלישי של הלהקה, "אין כניסה לפילים". האלבום נוצר בעקבות מסע שערכו חברי הלהקה בהודו, שתועד בסרט "ראיתי ג'ירפות בהודו" בבימויים של רונן מיכאלי ונועם פנחס. בסמוך לצאת האלבום יצא הסינגל "לא יודע למה זה קורה לי". במאי 2012 הוציאה הלהקה שיר בשם "דפני דפני" בהשראת דפני ליף כ"מחווה למי שהציתה את הגפרור הראשון". בינואר 2013 הוציאה הלהקה את אלבומה הרביעי, "צריך לסגור הכל", שהתאפיין בטון מחאתי יותר, והושפע רבות מהמחאה החברתית בישראל. האלבום כלל, בין היתר, את הלהיט "אין בעצם זמן". באוגוסט 2017 הוציאה הלהקה את אלבומה החמישי,"מי שלא חולם, כועס", אשר לקראתו יצא שיר הנושא כסינגל ראשון, ואחריו יצא הסינגל "הכלבים". במאי 2018 זכתה הלהקה בפרס הישג השנה למחברי השנה של אקו"ם לשנת 2017. באותה שנה השתתפו בפסטיבל אינדינגב ה-11 לצד רוקפור, אסתר רדא, נגה ארז, יהוא ירון וערן צור, אור אדרי, אלון עדר ולהקה ואחרים. בנובמבר 2019 הוציאה הלהקה את הסינגל ״יש לי חור בלב בצורה שלך״ בשיתוף הזמרת Damsel Is Depressed (אלמוג דרור), שזכה להשמעות רבות ברדיו, ואף הגיע למקום השני במצעד השנתי של כאן 88, ולמקום ה-19 במצעד השנתי של גלגלצ. ביולי 2020 הוציאה הלהקה את הסינגל "היא לא יודעת למה" שכתב כהנא, מלווה בקליפ בכיכובה של השחקנית נועה קולר. ביוני 2021 השיקה הלהקה את הסינגל "הגל עולה" שאת מילותיו כתב גלעד כהנא אשר הולחן יחד עם יאיר קז בהפקה מוזיקלית משותפת בה השתתפו גלעד כהנא, יאיר קז, וארז רוסו. הקליפ בוים על ידי עודד פרבר, צולם כולו ברחפן מרוץ על ידי שלמה דלאל. מתחילת שנת 2022, חברי הלהקה הם גלעד כהנא ויאיר קז. משוחח עם כסא (הד ארצי, 1999) גג (אן אם סי, 2006) אין כניסה לפילים (היי פידליטי, 2010) צריך לסגור הכל (היי פידליטי, 2013) מי שלא חולם, כועס (אן אם סי, 2017) אתר האינטרנט הרשמי של ג'ירפות ג'ירפות, ברשת החברתית פייסבוק ג'ירפות, ברשת החברתית אינסטגרם ג'ירפות, סרטונים בערוץ היוטיוב ג'ירפות, באתר שירונט ג'ירפות, באתר אפל מיוזיק (באנגלית) ג'ירפות, באתר ספוטיפיי ג'ירפות, באתר MusicBrainz (באנגלית) ג'ירפות, באתר Discogs (באנגלית) ג'ירפות, באתר Tab4u ג'ירפות, באתר בנדקמפ ג'ירפות, באתר MOOMA (בארכיון האינטרנט) ירין כץ, יומן מסע: על האלבום של הג'ירפות, באתר nrg‏, 8 באוגוסט 2010 תימורה לסינגר, פילים כדורבנות, באתר ynet, 3 באוגוסט 2010 "יש חוק בלהקה - רק בנות", באתר ynet, 5 במאי 2011 עפר סקר‏, האלבום החדש של ג'ירפות: יש לנו קאמבק, באתר וואלה, 28 בינואר 2013 אור ברנע, להקת ג'ירפות: המגבלות שלנו הן הסגנון שלנו, באתר ynet, 1 באוקטובר 2013 גלעד כהנא, גיטרות, ונייר גלגול: האינסטגרם של הג'ירפות, באתר ynet, 10 בדצמבר 2013 עמי פרידמן, ג'ירפות: "גלגלצ עושים מה שבא להם וזו זכותם", באתר ynet, 4 באפריל 2017 יהודה נוריאל, מרוב מכות יש נמלים בידיים, באתר "ידיעות אחרונות", 5 בספטמבר 2017 דודי פטימר, ‏"ג'ירפות" חוזרים לימים הפרועים, לסירובים מחברות התקליטים ולתקופות הקשות, באתר מעריב אונליין, 12 בינואר 2019 דודי פטימר, ‏"ג"ירפות" חוזרים לימים הפרועים, לסירובים מחברות התקליטים ולתקופות הקשות, באתר מעריב אונליין, 12 בינואר 2019 "ג'ירפות - כהנא ונסראללה במהלך מלחמת לבנון השנייה", באתר YouTube "ג'ירפות - מדוע לא בחרו בג'ירפות להופיע בפני האפיפיור", באתר YouTube איתי שטרן, דיסק השנה?, באתר nrg‏, 15 באוגוסט 2006 ניר כהן, תנו לי גג, באתר MOOMA,‏ 14 באוגוסט 2006 בן שלו, אין כמו הבית, באתר הארץ, 3 באוגוסט 2006 אייל דסקל, בעלות של כוס בירה: הג'ירפות והיהודים בהאנגר 11, באתר nrg‏, 30 בנובמבר 2008 "ג'ירפות - אין כניסה לפילים בהופעה", באתר YouTube "ג'ירפות - דפני דפני", באתר YouTube ג'ירפות וגלעד כהנא: "צריך לסגור את השאלטר", באתר ynet, 29 בינואר 2013 שגיא בן נון‏, "שומר על פשטות": הרגע שבו חוה אלברשטיין ריגשה את אהוד בנאי, באתר וואלה, 31 במאי 2018 אינדינגב: העוצמה של שני פלג, הרוקיינטלי של בראונר כנרות, ההמולה של חאסי, באתר הארץ, 21 באוקטובר 2017